Comandantul forțelor NATO din Europa, generalul american Cavoli, insistă ca Statele Unite să nu-și retragă trupele de pe bătrânul continent
Comandantul suprem al forțelor aliate în Europa, generalul american Christopher G. Cavoli, a apreciat marți că SUA ar trebui să-și mențină prezența militară în Europa la nivelul actual, în timp ce Pentagonul reevaluează desfășurarea militară americană în străinătate și, conform unor surse citate de postul NBC News, ar intenționa să retragă din estul Europei circa 10.000 de soldați, relatează Reuters.